Dorothee Elmiger

D **Dorothee Elmiger** (* 1985 z Wetzike) isch e Schwyzer Schriftstelleri un Ibersetzeri.

## Lääbe un Wiirke
D Elmiger isch z Appezöll Inneroode mit drei Gschwischter ufgwagse. Z Appezöll isch si uf s Gimnaasium gange un het deert anne 2005 d Matuura gmacht. Si het Literatuur am Schwyzerische Literatuurinschtitut z Biel/Bienne un am Dytsche Literatuurinschtitut Leipzig un Gschiicht, Filosofy un Bolitikwisseschaft an dr Universideet Lozärn un dr Freie Universideet Berlin studiert. 

Anne 2008 het si z Hildesheim am Feschtival fir jungi Literatuur *Prosanova* dailgnuu. Uf Yylaadig vum Ingeborg-Bachmann-Bryys-Juror Paul Jandl het d Elmiger 2010 bi dr Dääg vu dr dytschsproochigi Literatuur en Uuszuug us irem Romaan *Einladung an die Waghalsigen* glääse un het deert dr 2. Bryys gwunne, dr mit 10.000 Euro dotiert Kelag-Bryys. Im nämlige Joor isch si fir ire Romaan fir dr Schwyzer Buechbryys nominiert woore. Derzue het si mit em aspekte-Literatuurbryys un em Rauriser Literatuurbryys zwoo Uuszaichnige fir di bescht Proosaa-Eerschtvereffetlichung iiberchuu. Anne 2014 isch d Elmiger fir ire Romaan *Schlafgänger* mit em Hermann-Hesse-Feerderbryys uuszaichnet woore. Im nämlige Joor isch si mit *Schlafgänger* wider fir dr Schwyzer Buechbryys nominiert woore. Anne 2015 het si ain vu dr Schwyzer Literatuurbryys vum Bundesamt fir Kultuur un dr Erich-Fried-Bryys iiberchuu. Fir di beede Romään *Einladung an die Waghalsigen* un *Schlafgänger* isch d Elmiger 2018 mit eme Conrad-Ferdinand-Meyer-Bryys uuszaichnet woore. Anne 2018 isch si derzue mit em Feerderbryys vum Max-Frisch-Bryys vu dr Stadt Züri gwiirdigt woore. 2020 isch dr Elmiger ire Romaan *Aus der Zuckerfabrik* fir dr Bayerische Buechbryys nominiert. Anne 2025 het d Elmiger dr Roman *Die Holländerinnen* vereffetligt, wu dr Dytsch Buechbryys, dr Bayerisch Buechbryys un dr Schwyzer Buechbryys gwunne het.

Si läbt mittlerwyli z New York.

## Wäärch
### Biecher
* *Einladung an die Waghalsigen.* Roman. DuMont, Köln 2010, ISBN 978-3-8321-9612-7.
* *Schlafgänger.* Roman. DuMont, Köln 2014, ISBN 978-3-8321-9742-1.
* *Aus der Zuckerkfabrik.* Roman. Hanser, München 2020, ISBN 978-3-446-26750-3
* *Die Holländerinnen.* Roman. Hanser, München 2025, ISBN 978-3-446-28298-8.

### Byydreeg in Zytschrifte un Anthologie
* *Üblicher Horizont.* In: *BELLA triste,* Nr. 22, Hildesheim 2008.
* Dorothee Elmiger u. a.: *Dorf.* Uerste Verlag, 2009.
* *Über die Umstände meiner Jugend.* In: *Edit,* Nr. 51, Leipzig 2010.
* *Die Wirklichkeit und nicht die Wirklichkeit.* Essay. In: *BELLA triste,* Nr. 28. Hildesheim 2010.
* *Xerxes (Die Anwesenden).* In: *Edit,* Nr. 58, Leipzig 2012.
* *Soft Eyes.* In: *Edit,* Nr. 71, Leipzig 2017.
* *Das Problem des Jägers / (Magic) Pocket Theory of Fiction*. In: *Carrier Bag Fiction, Das Neue Alphabet, Bd. 6*, hg. v. Sarah Shin u. Mathias Zeiske, Berlin 2021, ISBN 978-3-95905-462-1.

### Ibersetzige
* Kate Zambreno: *Mutter (Ein Gemurmel).* Aki, Zürich 2023, ISBN 978-3-311-35012-5.
* Kate Zambreno: *Drift.* Aki, Zürich 2024, ISBN 978-3-311-35018-7.

## Weblink

*Websyte vu dr Dorothee Elmiger
* 
* Kaspar Surber: ''«Meine Fragen sind: Wer ist noch da, wo sind sie, und mit wem kann ich mich verbünden? Die Herstellung solcher Beziehungen ermöglicht erst ein politisches Handeln.»'' In: *WOZ Die Wochenzeitung*, 30. Septämber 2010.
*Homepage vu dr Autori uf dr Syte vum Verlag

## Fueßnote